钦定古今图书集成/明伦汇编/氏族典/第082卷 > 吴南灦
## 钦定古今图书集成/明伦汇编/氏族典/第082卷 > 吴南灦

按《武进县志》：“南灦，字幼梁，天启乙丑进士，令上杭，值
流寇披猖，亲冒矢石，计歼之。抚臣疏其功于朝。调闽
县，以省会海讧猖獗甚，南灦剿抚兼施，擒其渠魁，海
氛乃息。擢吏科给事中。有《议三朝典要》《实录》《传信》诸
疏。奏除江南漕粮，皆卓然有功于时。卒于官，赠太常
寺卿。”